|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Navrhovaná úprava sa dotýka primárne podnikateľských subjektov v oblasti audiovizuálneho priemyslu, ktoré sa venujú produkcii filmov a televíznych programov. Títo môžu pri realizácii projektu a za splnenia stanovených kritérií žiadať o spätné preplatenie 33 % (doteraz len 20 %) oprávnených výdavkov. Vychádzajúc z klasifikácie NACE ide o podnikateľské  subjekty v kategórii 59.11 - Výroba filmov, videozáznamov a televíznych programov. Podľa databázy FinStat je v tejto kategórii 563 firiem a organizácií: 97 % tvoria s.r.o. a žiadna z nich nemá viac ako 250 zamestnancov. K nim sa pridáva 569 živnostníkov. Otázne je, koľko z týchto subjektov má reálny potenciál viesť väčšiu filmovú či televíznu produkciu. Nástroj spätného preplácania oprávnených výdavkov je nastavený tak, že minimum oprávnených výdavkov minutých počas realizácie projektu na území SR je 150 000 €. Súčasne táto suma musí tvoriť maximálne 50 % celkových nákladov  na filmový/televízny projekt; rozpočet na projekt teda musí byť najmenej 300 000 €. Podľa záznamov Audiovizuálneho fondu sa vo všetkých podporných programoch prihlásilo doposiaľ 105 uchádzačov, u ktorých plánované náklady na projekt presahovali 300 000 €. Toto číslo je preto reálnejším odhadom podnikateľských subjektov, ktoré môžu z opatrenia bezprostredne benefitovať. Zároveň navrhovaná úprava predstavuje navýšenie podpory audiovizuálneho priemyslu, preto môžeme predpokladať postupné zvýšenie počtu relevantných podnikateľských subjektov v tejto oblasti.  Na druhom mieste sa opatrenie týka osôb a spoločností, ktoré vykonávajú podporné činnosti ako strih, počítačová grafika, animácie a špeciálne efekty, spracovanie a vyvolanie filmového materiálu, a podobne. Hoci nebudú priamo žiadateľmi vratiek, navrhovaným opatrením sa vytvoria možnosti pre dopyt po ich službách, čo im prinesie nové pracovné príležitosti a profesionálny rozvoj. V klasifikácii NACE sa takíto podnikatelia zaraďujú do kategórie 59.12 - Podporné činnosti súvisiace s výrobou filmov, videozáznamov a televíznych programov. V tejto kategórii je podľa FinStat 851 firiem a organizácií (98 % s.r.o., všetky do 10 zamestnancov) a 1211 živnostníkov.  V súčasnosti teda dotknuté subjekty tvoria výlučne malí a strední podnikatelia, hoci úprava sa potenciálne týka všetkých kategórií podnikov.  Nepriamo sa predložený návrh dotkne aj ďalších subjektov potrebných pri výrobe filmov a televíznych programov: šoférov, kuchárov, poskytovateľov ubytovania a ďalších poskytovateľov tovarov a služieb  pre účely produkcie. Počet týchto podnikateľských subjektov v súčasnosti nie je možné bližšie kvantifikovať. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
|  |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Navrhovaná úprava prináša zníženie priamych finančných nákladov pre tvorcu filmu alebo televízneho programu, ktorý splní zákonom stanovené kritériá. Z oprávnených výdavkov vynaložených na území SR sa im podľa novej úpravy spätne vyplatí 33 %, doteraz to bolo 20 %. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
|  |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Vzhľadom na to, že predložený návrh nezavádza nový nástroj, iba zvyšuje sadzbu spätného preplácania oprávnených výdavkov na výrobu filmov a televíznych programov z 20 % na 33 %, sa administratívna záťaž nezvyšuje ani neznižuje. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Očakávaným výsledkom opatrenia je zvýšenie konkurencieschopnosti slovenského audiovizuálneho priemyslu a prilákanie väčšieho množstva zahraničných filmových koprodukcií. To znamená príliv investícií v zmysle, že filmári strávia viac času aj financií natáčaním na území SR so zapojením  domácich partnerov a dodávateľov tovarov a služieb. Pri takejto spolupráci dochádza súčasne k transferu poznatkov a skúseností, ktoré zvyšujú konkurencieschopnosť domácich filmárov vo svetovom meradle. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
|  |